b'\n_START_ARTICLE_\nRefo\xc5\xa1k\n_START_PARAGRAPH_\nRefo\xc5\xa1k je avtohtona primorska sorta rde\xc4\x8dega vina. Je temno vijoli\xc4\x8dasto rde\xc4\x8de barve s kiselkastim okusom in vrsto prijetnih sadnih okusov po ribezu, malinovcu. Prisoten je nekoliko travnat priokus. S\xc4\x8dasoma se sadni okusi razvijejo v prijeten buket. Odli\xc4\x8dno se prilega k razli\xc4\x8dnim mesnim jedem in pikantnim sirom. \xc4\x8ce ni bogato s tanini, ga serviramo pri temperaturi 16\xc2\xa0\xc2\xb0C, oziroma pri 18\xc2\xa0\xc2\xb0C, \xc4\x8de jih vsebuje. Refo\xc5\xa1k se vse bolj uveljavlja tudi kot starano vino._NEWLINE_Trta refo\xc5\xa1k daje na rde\xc4\x8di kra\xc5\xa1ki zemlji (jerini) vino teran.\n_START_SECTION_\nZgodovina\n_START_PARAGRAPH_\nPo zanimivih istrskih vaseh, lo\xc4\x8denih od razvitega mesta in nasploh gne\xc4\x8de se je na \xc5\xa1tevilnih vinorodnih fli\xc5\xa1nih gri\xc4\x8dih razvilo vinogradni\xc5\xa1tvo in s tem ljubezen do vina. Tu doma\xc4\x8dini hranijo v svojih kleteh pravi ponos slovenskih vin. To je temno rde\xc4\x8de vino z imenom refo\xc5\xa1k. \xc5\xa0tevilni zgodovinski viri temeljijo na tem, da je refo\xc5\xa1k ena od \xc5\xa1tevilnih avtohtonih trtnih vrst Furlanske krajine. Natan\xc4\x8dneje izvira z obmo\xc4\x8dja med Krasom in Koprskim primorjem.\n_START_SECTION_\nTla\n_START_PARAGRAPH_\nTa vrsta je zelo posebna, kajti se prilagodi razli\xc4\x8dnim vrstam tal, tudi zahtevnim lapornim in ilovnatim tlom, ki so sicer zelo slabo odporne proti povr\xc5\xa1inskem odna\xc5\xa1anju.\n_START_SECTION_\nTrta\n_START_PARAGRAPH_\nList te sorte je temnozelene barve in nepravilno koni\xc4\x8dasto nazob\xc4\x8dan. Rde\xc4\x8de barve sta listni pecelj ter \xc5\xbeila. Trta je zelo odporna proti \xc5\xa1tevilnim boleznim, kajti je zelo mo\xc4\x8dna. Popki omogo\xc4\x8dajo velik pridelek. Najbolje je zasaditev v \xc5\xa1irokih vrstah._NEWLINE_Grozd te vrste je precej velik in zelo razvejen. Ko grozdje dozori je precej temno rde\xc4\x8de barve. Jagode so elipti\xc4\x8dne oblike, srednje velikosti in prevle\xc4\x8dene z relativno tanko lupino. Jagodno meso je kislega okusa, v\xc4\x8dasih zorenje ni pravilno in tako dobimo jagode zelo svetle barve. Te vsebujejo tri podolgovate pe\xc5\xa1ke.\n_START_SECTION_\nVino\n_START_PARAGRAPH_\nVino se s svojo posebno aromo odli\xc4\x8dno prilega odli\xc4\x8dnim istrskim jedem. Odli\xc4\x8dni degustatorji pravijo, da je v njem mogo\xc4\x8de zaznati okus morja ter laporne zemlje. Povpra\xc5\xa1evanje po rde\xc4\x8dih vinih pa se je pove\xc4\x8dalo prav na ra\xc4\x8dun \xc5\xa1tevilnih zdravilnih lastnosti. Snovi, kot sta proantocianodola in resverotrola se nahajajo v trdnih delih grozdja in pe\xc5\xa1k refo\xc5\xa1ka. Vino vsebuje snov, ki pomaga pri premagovanju bolezni, predvsem pri aterosklerozi. Prav tako vsebuje salicilno kislino, druga\xc4\x8de znano kot sestavino aspirina. Refo\xc5\xa1k kot sam vsebuje manj\xc5\xa1i odstotek alkohola in ne\xc5\xbenej\xc5\xa1o mle\xc4\x8dno kislino, ki ima odlo\xc4\x8dilno vlogo pri prebavi. Na obali, natan\xc4\x8dneje v Marezigah se vsako leto odvija tradicionalni Praznik refo\xc5\xa1ka, kjer se prirejajo razli\xc4\x8dna tekmovanja v kakovosti vina ter poku\xc5\xa1ine le tega prav tako.'